**Felvételi követelmények 8. osztályosok számára az emelt óraszámú/tagozatos magyaros
osztályba**

1. **Általános követelmények**

- 7. évvége és 8. félév magyar nyelv és irodalom érdemjegy: jeles vagy jó
- központi magyar feladatlap: minimum 70 %
- központi matematika feladatlap: minimum 30 %
A szóbeli felvételi anyaga:
- 1 ismeretlen prózarészlet értő, kifejező felolvasása (rövid áttekintés után)
- 1 vers/versrészlet elmondása (a mellékelt lista alapján- rövid áttekintés után)
- 1 konkrét mű, illetve a hozzátartozó műnem-műfaj ismerete (a mellékelt lista alapján- az
adott mű segítségével)

**II. Versek, illetve versrészletek:**

1. Petőfi: János vitéz – 4 versszak
2. Arany: Toldi – 2 versszak
3. Csokonai: A Reményhez
4. Kölcsey: Himnusz
5. Vörösmarty: Szózat
6. Petőfi Sándor: Nemzeti dal

7. Petőfi Sándor: Szeptember végén

8. Ady: Őrizem a szemed
9. József Attila: Mama
10. József Attila: Születésnapomra (részlet) vagy Radnóti Miklós: Nem tudhatom (részlet)

**Az *Istenes versek a magyar irodalomban* elnevezésű - Lévay által szervezett- szavalóverseny (2024. február 9.) 7-8. osztályos, helyezést elérő tanulói a szóbeli felvételi memoriter részére maximális pontszámot kapnak, vagyis ezen részből nekik nem kell vizsgát tenniük.**

**III. Az elbeszélgetés tárgyát adó irodalmi alkotások:**

1. Elbeszélő költemény- Petőfi: János vitéz/Arany: Toldi
2. Elégia- Csokonai: A Reményhez/Petőfi: Szeptember végén
3. Tájleíró költemény- rapszódia- Petőfi: Az alföld/Egy gondolat bánt engemet...
4. Himnusz- óda- Kölcsey: Himnusz/Vörösmarty: Szózat
5. Epigramma- Janus Pannonius: Pannónia dicsérete és Kölcsey: Huszt
6. Ballada, népballada- Arany: A walesi bárdok/egy választott népballada
7. Novella- Mikszáth: A néhai bárány/Móricz: Hét krajcár
8. Regény- Gárdonyi: Egri csillagok
9. Regény- Mikszáth: Szent Péter esernyője/Jókai: A kőszívű ember fiai
10. Népmese- népmonda- Egy szabadon választott népmese/népmonda

**IV. A képzés további általános jellemzői:**

- Felvehető létszám: 10 fő
- Heti óraszám a szaktárgyból 9. évfolyamon 3+1 óra, 10. évfolyamon 4+1 óra, 10. tanév végén írásbeli vizsga.
- A 11-12. évfolyamon a heti 4 magyaróra mellett az emelt szintű érettségire való fakultációs felkészítés heti 3 óra.

- Magyar nyelv és irodalom tárgyakat emelt szinten tanulók a 9-10. évfolyamon vesznek részt emelt óraszámú képzésben. A tananyag mélyebb, részletesebb elsajátítása mellett ezeken az órákon szerepjátékokra, kiselőadások készítésére, ötletek, elképzelések megosztására is van lehetőség. A tanulók kiscsoportban könnyebben megnyílnak, bátrabban vállalják fel véleményüket és mutatják meg magukat. Nem csak szerepvállalással, hanem tervezéssel is részt vesznek az iskolai emlékműsorok készítésében.

- Az írás, olvasás és színjátszás iránt érdeklődő tanulóknak lehetőségük van az alkotókör, az olvasókör és a dráma szakkör munkájába is bekapcsolódni.

- Az irodalmi műveltség megszerzését a több mint 25 ezres kötetű könyvtár is támogatja.

- A helyesírási, szépkiejtési, versmondó versenyeken, és az OKTV-n is kiváló eredménnyel szerepelnek folyamatosan tanulóink.

- Tanórán kívüli ismeretszerzésre rendhagyó irodalomórákon, író-olvasó találkozókon, színház– és múzeumlátogatásokon (Budapest, Kassa) van lehetőségük az emelt szintű magyart tanulóknak.